POZIV ZA DOSTAVLJANJE PONUDE ZA KUPOVINU PAKETA HRANE I HIGIJENE ZA POTREBE RANJIVIH GRUPA

Novi Sad, 27.07.2020.godine

PRILOG A - POZIV ZA DOSTAVLJANJE PONUDA

U okviru projekta „Response to Covid19 pandemic in Serbia“, Ekumenska humanitarna organizacija uz finansijsku podršku ACT Alliance, realizuje aktivnosti distribucije humanitarne pomoći različitim ranjivim kategorijama. U okviru planirane pomoći potrebno je da nabavimo i isporučimo pakete hrane i higijene, te vas molimo da nam dostavite vašu ponudu.

Kako bismo izabrali najpovoljnije ponuđače za nabavku hrane i higijenskih paketa potrebno je da nam dostavite ponudu prema spisku artikala datom u PRILOGU B kao i traženu prateću dokumentaciju.

Ponude ie mogu dostaviti putem pošte, s tim da su ponuđači u obavezi da obezbede da ponude stignu najkasnije do srede 04.08.2020. do 10 časova. Svaka koverta sa ponudom mora biti zalepljena i mora biti pečatirana na spojevima, sa naznakom \*Prijava na javni poziv za kupovinu paketa hrane i higijene za potrebe ranjivih grupa NE OTVARATI\*. Ponude se dostavljaju na sledeću adresu:

Ekumenska humanitarna organizacija

Ćirila i Metodija 21

21000 Novi Sad

Poziv za dostavljanje ponude sadrži sledeće priloge, koji treba preuzeti sa sajta Ekumenske humanitarne organizacije:

- Poziv za dostavljanje ponuda (Prilog A)

- Specifikacija potrebnih paketa (Prilog B)

- Izjava ponuđača o ispunjenju obaveznih uslova u postupku nabavke (Prilog C)

- Opšti podaci o ponuđaču i upitnik o kvalifikacijama ponuđača (Prilog D)

- Izjavu ponuđača - rekapitulacija ponude (Prilog E)

Predmet ponude su paketi hrane i higijene. Naziv, količine i opis traženih artikala u paketu se nalaze u priloženoj specifikaciji - Prilog B. Paketi moraju biti spakovani u kartonske kutije tako da su hrana i higijena fizički odvojeni. Iznos ponude treba da bude izražen u dinarima (RSD) sa posebno iskazanim PDV-om, kao što je naznačeno u tabeli specifikacije (Prilog B). Isporuka robe mora biti uračunata u cenu. Jedinične cene iskazane u ponudi moraju biti važeće minimum 30 dana od dana otvaranja ponude. Ponuđač je u obavezi da robu isporuči na više lokacija na teritoriji Republike Srbije i to u Novi Sad, Bački Petrovac, Plandiste, Odžaci, Stara Pazova, Sečanj, Raška, Gadžin Han, Opovo. Tačne adrese lokacija i kontakt osobe će biti navedene nakon potpisivanja ugovora.

Kontakt osoba za sva dodatna objašnjenja je Borka Vrekić tel. 064/6595-525. Sve ponude će biti zapečaćene do trenutka otvaranja ponuda. Ponude koje stignu posle isteka roka ili koje nisu u skladu sa traženim uslovima neće biti uzete u dalje razmatranje. Ponude će biti otvorene u ponedeljak 04.08.2020.god. u 12h u prostorijama Ekumenske humnaitarne organizacije i svi zainteresovani ponuđači mogu prisustvovati otvaranju.

Predata ponuda mora ostati važeća za period od minimum 30 dana nakon roka za predaju ponuda.

Zatvorene, potpisane, pečatirane i zapečaćene koverte moraju pored ponude sadržati i sledeća dokumenta:

Popunjen i overen obrazac specifikacije potrebnih artikala - Prilog B

Izvod iz registra Agencije za Privredne registre

Popunjena Izjava ponuđača o ispunjenju obaveznih uslova u postupku nabavke (Prilog C)

Popunjeni opšti podaci o ponuđaču i upitnik o kvalifikacijama ponuđača (prilog D)

Popunjena Izjava ponuđača / rekapitulacija ponude (Prilog E)

EHO zadržava pravo da, u cilju dobijanja povoljnijih uslova za nabavku, pre potpisivanja ugovora pregovara sa svim ponuđačima o dostavljenoj ponudi, pri čemu nije obavezna da prihvati bilo koju ponudu ili da sklopi bilo kakav ugovor.

EHO može zahtevati od odabrane firme da prilikom potpisivanja ugovora, a u zavisnosti od potreba sa terena i raspoloživosti sredstava, ugovori količinu artikala koja može varirati u odnosu na traženu količinu iskazanu u okviru specifikacije - Prilog B, pri čemu se zadržava ista jedinična cena koja je ponuđena (u periodu vađenja ponude od 90 dana).

Dobavljač će biti odabran shodno principima ekonomski najpovoljnije ponude.

Kriterijumi za bodovanje su: Ponuđena cena, vreme potrebno za isporuku.

O izboru najboljeg ponuđača bićete obavešteni najkasnije 07.08.2020 putem e-maila.